
LÄÄNE-HARJU VALLAVOLIKOGU


OTSUS

Paldiski	XX. oktoober 2026 nr 


Keila Vallavolikogu 27.09.2007 otsuse 
nr 194/0907 „Kohanimede määramine“ muutmine

Koha-aadress peab tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Unikaalaadressi nõudega alal määratakse hoonete, aadressi vajavate hooneosade ja hoonestatud või hoonestatavate maaüksuste lähiaadressid piirkonniti sama aadressikoha järgi, kasutades ühte järgmistest lähiaadressi määramise viisidest: liikluspinna nimi, millele lisatakse erilisand; väikekoha nimi, millele lisatakse erilisand; kui väikekoht sisaldab liikluspinda, siis väikekoha nimi ja liikluspinna nimi, millele lisatakse erilisand. Liikluspind on ehitusseadustiku (§ 92 ja 93) tähenduses tee (nt tänav, allee, põik jne), mille nime kasutatakse teiste aadressiobjektide aadressis. Lääne-Harju Vallavalitsuse 28.04.2026 korraldusega nr 247 kehtestati Käesalu külas Tammise I detailplaneeringuga moodustatud kruntidel ja lähialal Veski tn piirkonna detailplaneering, mis muutis varasemat planeeringulahendust kruntide jaotuse, arvu, hoonestusala, ehitusõiguse ja juurdepääsutee osas.

Kohaliku omavalitsuse korralduse seaduse § 22 lõike 2, haldusmenetluse seaduse § 64 lõigete 1 ja 2, kohanimeseaduse § 3 lõike 7 punkti 2 ja 3, § 4 lõike 1 punkti 4, § 5 lõike 1 punkti 3 ja lõike 4, § 6 lõigete 1, 2, 4 ja 8 ja § 7 lõike 1 punkti 2 ja lõike 6, Eesti territooriumi haldusjaotuse seaduse § 141 lõike 41 alusel ja Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lõikega 2 ning arvestades Lääne-Harju Vallavolikogu alatise keskkonna- ja planeeringutekomisjoni XX.10.2026 seisukohta ja asjaolu, et eelnõu avalikustamise ajal 19.09.–03.10.2026. a vastuväiteid ei esitatud

1. Muuta Keila Vallavolikogu 27.09.2007 otsuse nr 194/0907 „Kohanimede määramine“:
  1.1 punktis 1 määratud Käesalu külas Veski tänava liikluspinna kohanimeks Veski tee ja selle liikluspinna ruumikuju vastavalt lisatud skeemile ;
  1.2 punktis 1 määratud Käesalu külas Tuuliku tänav liikluspinna kohanimi tunnistada kehtetuks.

2. Lääne-Harju Vallavalitsusel edastada kohanime määramise õigusakt 10 päeva jooksul riikliku kohanimeregistri volitatud töötlejale.

3. Otsus jõustub teatavakstegemisest.

4. Otsust on võimalik vaidlustada Tallinna Halduskohtus (Pärnu mnt 7, 15082 Tallinn) või esitada vaie Lääne-Harju Vallavolikogule 30 päeva jooksul otsuse teatavakstegemisest arvates.


Kadri Kurm
vallavolikogu esimees
